Document ID: 31995R2945

Komisijas Regula (EK) Nr. 2945/95
(1995. gada 20. decembris),
ar ko groza Regulu (EEK) Nr. 2807/83, kas nosaka sīki izstrādātus noteikumus, kā reģistrēt informāciju par dalībvalstu nozvejotajām zivīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93 [1], kas grozīta ar Padomes Regulu (EK) Nr. 2870/95 [2] un kas ievieš kopējai zivsaimniecības politikai piemērojamo kontroles sistēmu, un jo īpaši tās 19.e panta 5. punktu,
tā kā saskaņā ar Regulas (EEK) Nr. 2847/93 19.e panta 5. punktu būtu jānosaka sīki izstrādāti noteikumi zvejas intensitātes reģistrēšanai kuģa žurnālā tā, lai varētu īstenot zvejas intensitātes vadības sistēmu, kas minēta Padomes 1995. gada 27. marta Regulā (EK) Nr. 685/95 par zvejas intensitātes vadību saistībā ar noteiktām Kopienas zvejas zonām un resursiem [3];
tā kā gadījumā, ja apstiprināts zvejas kuģis šķērso zvejas vietu, neveicot zvejas darbības, šī informācija jāreģistrē kuģa žurnālā;
tā kā līdz jauna veida kuģa žurnāla ieviešanai tādēļ būtu jāveic pagaidu pasākumi, lai papildinātu noteikumus par attiecīgās informācijas reģistrēšanu esošajā kuģa žurnālā kapteiņiem, kam prasīts reģistrēt savu kuģu zvejas intensitāti, kura izmantota zvejas zonās no 1996. gada 1. janvāra;
tā kā ja kapteinis paziņojumu par kuģa pārvietošanos kompetentajām iestādēm pārraida pa radio, tas jāveic, izmantojot radiostaciju, kas iekļauta Komisijas apstiprināto radiostaciju sarakstā;
tā kā, lai atvieglotu paziņojumu pārraidi kontroles iestādēm pa teleksu, faksimilu, telefonu vai radio, būtu jāsastāda šo iestāžu saraksts, norādot to teleksa, telefona un faksimila numurus;
tā kā šajā regulā veiktie pasākumi ir saskaņā ar Zivsaimniecības un akvakultūras pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Komisijas Regulu (EEK) Nr. 2807/83 [4] groza šādi:
1. Pēc 1. panta iekļauj šādu 1.a pantu:
"1.a pants
1. Kopienas zvejas kuģu kapteiņi, kuru kuģiem atļauts veikt zvejas darbības teritorijās, turpmāk tekstā sauktās par intensitātes zonām, kas definētas Padomes Regulas (EK) Nr. 685/95 [5] 1. pantā, reģistrē Padomes Regulas (EEK) Nr. 2847/93 [6] 19.e pantā minēto informāciju savos kuģa žurnālos saskaņā ar I pielikumā sniegto paraugu.
2. Ja Kopienas zvejas kuģa kapteinis šķērso intensitātes zonu, kurā viņam ir atļauts zvejot, bet neveic zvejas darbības, tad viņš savā kuģa žurnālā reģistrē datumu un laiku, kad kuģis iebrauc minētajā intensitātes zonā un kad to atstāj.
3. Ierakstu veic saskaņā ar IV a pielikumā izklāstītajiem norādījumiem."
2. Pēc 3. panta iekļauj šādu 3.a pantu:
"3.a pants
Ja, ievērojot Regulas (EK) Nr. 2847/93 19.c pantu, zvejas kuģa kapteinis pārraida ziņojumu par zvejas intensitāti pa radio, tad pārraidi veic, izmantojot vienu no VIII a pielikumā uzskaitītajām radiostacijām.
Minētās regulas 19.c panta 1. punkta otrajā ievilkumā minēto kompetento iestāžu nosaukumi, adreses, telefona un faksimila numuri ir norādīti VIII b pielikumā."
3. Šīs regulas I pielikumu ievieto kā IV a pielikumu.
4. Šīs regulas II pielikumu pievieno kā VI a pielikumu.
5. Šīs regulas III pielikumu pievieno kā VIII a pielikumu.
6. Šīs regulas IV pielikumu pievieno kā VIII b pielikumu.
2. pants
Šī regula stājas spēkā 1996. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 20. decembrī

Labels: 12
18
6